b'\n_START_ARTICLE_\nKomet Donati\n_START_SECTION_\nTirnica\n_START_PARAGRAPH_\nKomet Donati se giblje po izredno raztegnjeni elipti\xc4\x8dni tirnici. V prison\xc4\x8djuje bil 30. septembra 1858 na oddaljenosti 0,578 a.e., kar je med tirnico Merkurja in Venere. Komet ima odson\xc4\x8dje na oddaljenosti 300 a.e. tirnica je nagnjena okoli 63\xc2\xb0 proti ekliptiki. Ker pa se komet giblje retorgradno je njegova tirnica v resnici nagnjena 117\xc2\xb0 proti ekliptiki. Za en obhod potrebuje okoli 1950 let.\n_START_SECTION_\nOpazovanja\n_START_PARAGRAPH_\nKomet je bil v letu 1858 viden s prostim o\xc4\x8desom od sredine avgusta do sredine novembra. V sredini oktobra je dosegel Zemlji najmanjo oddaljenost (054 a.e.) in tudi najve\xc4\x8djo svetlost (magnitudo 0). Lepo je bil vidno jedro kometa in dva repa. Eden je bil rep, ki so ga ustvarjali ioni, drugi pa je bil \xc5\xa1irok rep, ki so ga ustvarjali pra\xc5\xa1ni delci.  Rep je dosegel dol\xc5\xbeino tudi 60\xc2\xb0, pra\xc5\xa1ni rep pa je imel \xc5\xa1irino tudi do 10\xc2\xb0. _NEWLINE_Komet Donati je bil prvi komet, ki so ga tudi fotografirali. Posnetek je naredil angle\xc5\xa1ki fotograf William Usherwood.'